Előny
Nyuszika sétál az erdőben. Egyszer csak talál valami hosszú fura dolgot. Elkezdi vizsgálni: - Vajon mi lehet ez? Húha, ez 5 méter előny. Milyen jól jön majd ez a farkassal szemben. Azzal felveszi és megy tovább az erdőben. Ismét talál valami még hosszabbat. - Jé, ez egy 15 méteres előny. Nyuszika már nagyon odavan az örömtől így hát hazamegy, de sehogy nem tudja az új szerzeményeit bevinni a lakásába. Gondolkozik, gondolkozik, majd felkiált: - Hát persze, mert én behozhatatlan előnyre tettem szert. 